Raja üksikalade tulemused olid 10,91 - 7.37 - 14.75 - 2.04 - 49,10. Berliini MM-il püstitatud isikliku rekordi (8119) graafikust on Raja ees 33 punktiga.    Avapäeval kogusid üle 4000 punkti ka 20-aastane ukrainlane Vasil Ivanitski (4067), valgevenelane Aliaksandr Korzun (4032), venelane  Vassili Harlamov (4021) ja prantslane Florian Geffrouais (4012).    Eestlastest on paremuselt teine 21-aastane Kaarel Jõeväli, kellele 3932 punkti annavad üheksanda koha. Jõevälja avapäeva tulemused olid 11,01 - 7.30 - 12.18 - 1.98 - 50,63 ja ta edestab isikliku rekordi (7254) graafikut 85 punktiga.    Tarmo Riitmuru on 3771 punktiga 18. kohal. Tema tulemused olid 11,57 - 6.96 - 13.44 - 1.98 - 51,43 ja isikliku rekordi (7694) graafikust jääb ta maha 159 punktiga.    Eesti  eeldatav teine number Mikk-Mihkel Arro hoiab 3711 silmaga alles 25. kohta. Avapäeval üksikalade tulemused olid Arrol 11,11 - 6.93 - 13.95 - 1.80 - 51,96. Mullu isiklikuks rekordiks 7808 silma kogunud Arro jääb sellest graafikust juba 287 punkti kaugusele.    Võistkondlikult on Eestil liidrina 11 958 punkti. 400 meetri jooksuga tõusis teiseks 11 786 punkti kogunud Prantsusmaa. Kolmas on Valgevene (11 745), neljas Ukraina (11 605) ja viies Venemaa (11 588).    Kõrgushüpe    Raja hüppas kõrgust enda kohta väga korralikud 2.04, mis tähendab, et nelja ala järel edestab ta isikliku rekordi (8119) graafikut 37 punktiga. Individuaalselt järgnevad Rajale 20-aastane ukrainlane Vasil Ivanitski (3240) ja venelane Vassili Harlamov (3211).    Suurepärast võistlust teeb ka 1.98 ületanud Kaarel Jõeväli, kes on 3146 punktiga 7. kohal. Tarmo Riitmuru sai samuti 1.98-st jagu ja tema on 3021 punktiga 16. kohal.    Suure pettumuse pidi kõrgushüppes üle elama Mikk-Mihkel  Arro, kes sai jagu vaid 1.80-st. Kokkuvõttes on Arro 2985 punktiga 20. kohal.    Võistkondlikult on Eestil punkte 9565. Järgnevad Venemaa (9413) ja Valgevene (9340).    Kuulitõuge    Kuulitõukes jäi Andres Raja parimaks teisel katsel tõugatud 14.75, mida on 20 sentimeetri võrra rohkem, kui Berliinis isiklikku rekordit (8119) püstitades. Kolme ala järel jäi eestlane oma rekordigraafikust maha üheksa punktiga.    Üldarvestuses tõusis Raja tagasi  liidriks, sest noor ukrainlane Vasil Ivanitski piirdus 11.59-ga ja langes paremusjärjestuses 2400 punktiga kolmandale kohale.    Paremuselt teine eestlane oli endiselt Kaarel Jõeväli, kes tõukas 12.18 ja oli 2361 punktiga 5.-6. kohta jagamas. Mikk-Mihkel Arro sai kirja 13.95 ja hoidis 2358 punktiga kaheksandat kohta. Tarmo Riitmuru parimaks jäi kuulitõukes 13.44. Kolme ala järel oli tema 2236 silmaga 22. kohal.    Alavõit läks kuulitõukes venelasele Vassili Harlamovile (15.38), kes tõusis 2453  punktiga teiseks. Üle 15 meetri tõukas ka valgevenelane Aliaksandr Parhomenka (15.33).    Võistkondlikult oli Eesti 7277 punktiga samuti juhtimas. Üle 7000 punkti on koos ka Venemaal (7030) ja Valgevenel (7009).    Kaugushüpe    Andres Raja sai kaugushüppes kohe avakatsel kirja 7.37. Teise katse astus eestlane üle ja kolmandal katsel hüppas 6.92. Berliini MM-il 8119 punkti kogudes hüppas Raja 7.38, mis tähendab, et kahe ala järel kaotas eestlane isikliku  rekordi graafikule 21 punkti.    Alavõit läks ukrainlasele Vasil Ivanitskile, kes hüppas isiklikuks rekordiks 7.63. Kahe ala järel 1841 punkti kogunud Ivanitski sai ühtlasi Rajast mööda ja tõusis individuaalse võistluse liidriks.    Hea võistluse tegi ka Kaarel Jõeväli, kes hüppas 7.30. Kahe alaga kogus Jõeväli 1744 punkti ja hoidis kolmandat kohta.    Tarmo Riitmuru piirdus kaugushüppes 6.96-ga ja oli 1542 punktiga 19. Mikk-Mihkel Arro astus kaks esimest katset üle ja sai kolmandal  üritusel kirja 6.93. Kahe ala järel oli Arrol koos 1633 punkti, mis andis kaheksanda koha.    Võistkondlikult kindlustas Eesti oma liidrikohta. Kahe alaga on koos 5161 punkti. Järgnevad Ukraina (5001) ja Prantsusmaa (4872).    100 meetri jooks    Andres Raja võitis oma jooksu 10,91-ga, mille eest teenis 881 punkti. Berliini MM-il isiklikku rekordit püstitades jooksis Raja 10,82 ja kogus avaalaga 19 punkti rohkem.    Alla 11 sekundi jooksid ka  ukrainlane Vasil Ivanitski (10,94) ja valgevenelane Aliaksandr Korzun (10,99).    Teistest eestlastest sai Kaarel Jõeväli kirja suurepärase 11,01, Mikk-Mihkel Arro 11,11 ja Tarmo Riitmuru 11,57.    Võistkondlikult oli Eesti kümnevõistlejad avaala järel 2575 punktiga liidrid. Järgnevad Ukraina (2440) ja Prantsusmaa (2426).